b'\n_START_ARTICLE_\nButarque\n_START_SECTION_\nSituaci\xc3\xb3\n_START_PARAGRAPH_\nLimita al nord amb Los Rosales i San Crist\xc3\xb3bal, a l\'est amb San Andr\xc3\xa9s, a l\'oest amb el Casc Hist\xc3\xb2ric de Vallecas (Villa de Vallecas) i al sud amb Getafe. Est\xc3\xa0 delimitat a l\'est pel riu Manzanares, a l\'oest per l\'avinguda d\'Andaluc\xc3\xada i el ferrocarril Madrid-Alacant i al sud per Getafe.\n_START_SECTION_\nHist\xc3\xb2ria\n_START_PARAGRAPH_\nOriginalment era un nucli industrial al costat de l\'estaci\xc3\xb3 de Villaverde Bajo, i la seva urbanitzaci\xc3\xb3 ha estat complicada per trobar-se encaixonat entre vies de ferrocarril. Butarque es divideix en Butarque Norte (enlla\xc3\xa7at i integrat per l\'Avinguda de los Rosales) i el Butarque Sur, m\xc3\xa9s conegut com a Nuevos Rosales. _NEWLINE_En l\'actualitat la major part de Butarque est\xc3\xa0 format per noves promocions d\'habitatges, nous ve\xc3\xafns tant al nord (amb un petit nucli original, la "part vella"), com al sud, amb una antiguitat no superior als cinc anys. En l\'actualitat el seu car\xc3\xa0cter industrial s\'ha perdut per complet. Butarque en l\'\xc3\xbaltim lustre ha experimentat el major creixement demogr\xc3\xa0fic de la hist\xc3\xb2ria recent de Villaverde, per\xc3\xb2 no les seves estructures urbanes, pendents d\'eternes i urgents reformes com la Reforma de l\'Avinguda de los Rosales.'